અમદાવાદ: દિલ્હીની પેટાચૂંટણીમાં ભાજપનો દાવ ઊંધો પડી ગયો છે. જેને પગલે ભાજપ હવે ગુજરાતમાં કોંગ્રેસના વિદ્રોહી ધારાસભ્યોને વિધાનસભાની ટિકિટ આપવા સંદર્ભે પુનર્વિચાર કરવા લાગ્યું છે. દિલ્હીમાં બવાના બેઠક માટે યોજાયેલી પેટાચૂંટણીના સોમવારે જાહેર થયેલા પરિણામોમાં ભાજપના ઉમેદવાર વેદપ્રકાશની 24,052 મતોથી ‘આપ’ના રામ ચંદર સામે કારમી હાર થઈ છે. તે મૂળ આમ આદમી પાર્ટી (આપ)ના બાગી ધારાસભ્ય હતા અને તેમણે ‘આપ’ની ટોપી ફગાવી ભાજપનો કેસરી ખેસ પહેરી લીધો હતો, જેને પગલે પેટાચૂંટણી યોજવી પડી હતી. જોકે, પેટાચૂંટણીમાં ‘આપ’ના ઉમેદવારની જ જીત થઈ હતી.